**Stsjapan Mikalajevitš Falkouski** (valkoven. Сцяпан Мікалаевіч Фалькоўскі, ven. Степан Николаевич Фальковский, *Stepan Nikolajevitš Falkovski*; s. 18. joulukuuta 1996 Minsk, Valko-Venäjä) on valkovenäläinen jääkiekkopuolustaja, joka pelaa KHL-joukkue Dinamo Minskissä. Isokokoinen Falkouski on peräti 200 cm pitkä ja 102 kg painava. Elite Prospects -sivuston Curtis Joen mukaan hän on kahden suunnan puolustaja, jolla on sekä hyvät hyökkäys- että puolustuspään vaistot, laukaus, syöttötaidot ja pelinavaustaidot. Falkouskin tulisi kuitenkin pelata fyysisemmin.

Ura
---

### Seuraura

Falkouski on Junost Minskin kasvatti. Dinamo Minsk varasi hänet 148. pelaajana KHL:n varaustilaisuudessa 2013. Kaudella 2013–2014 Falkouski jatkoi Junost Minskin organisaatiossa, jossa suurin osa hänen runkosarjastaan eteni MHK Junost Minskin joukkueessa Venäjän nuorten sarja MHL:ssä. Kevätkauden Falkouski vietti lähinnä kotimaansa toiseksi korkeimmalla sarjatasolla Vyšeišaja ligan Junior Minskissä, jossa hän voitti kauden päätteeksi mestaruuden. Myös kauden 2014–2015 Falkouski vietti pääosin MHL:ssä. Hän debytoi kauden aikana myös Valko-Venäjän pääsarjatasolla Ekstraligassa, jossa Falkouski sai tililleen yhden runkosarjaottelun.

OHL-joukkue Ottawa 67’s varasi Falkouskin 42. pelaajana CHL:n varaustilaisuudessa 2015. Hän siirtyi joukkueeseen kaudeksi 2015–2016. Falkouski oli 67’sin eniten maaleja tehnyt puolustaja sekä tehokkain puolustaja Evan de Haanin kanssa. Hän voitti myös joukkueen sisäisen tehotilaston lukemalla +17. Los Angeles Kings varasi Falkouskin seitsemännellä kierroksella 185. pelaajana NHL:n varaustilaisuudessa 2016. Saman vuoden lokakuussa hän teki vuoden mittaisen AHL-sopimuksen Stockton Heatin kanssa. Falkouski pelasi kauden 2016–2017 kuitenkin kokonaan ECHL-joukkue Adirondack Thunderin vahvuudessa. Hänen tulokaskautensa toi 54 runkosarjaottelussa tehot 21+11=32 ja viidessä playoff-ottelussa tehot 1+2=3. Falkouski voitti koko liigan runkosarjan puolustajien maalipörssin.

Heinäkuussa 2017 Falkouski teki kolmivuotisen tulokassopimuksen Los Angeles Kingsin kanssa. Syksyn 2017 harjoitusleirin päätteeksi seura lähetti hänet AHL-joukkue Ontario Reignin vahvuuteen. Falkouski pelasi siellä koko kauden 2017–2018 ja hänen tulokaskautensa liigassa toi 44 runkosarjaottelussa tehot 3+4=7.

### Maajoukkueura

Falkouski edusti Valko-Venäjää MM-kilpailuissa vuonna 2018. Hän pelasi myös alle 20-vuotiaiden MM-kilpailuissa vuonna 2016 sekä IA-divisioonan MM-kilpailuissa vuonna 2015, jolloin Falkouski voitti kultaa. Hän pelasi myös alle 18-vuotiaiden IA-divisioonan MM-kilpailuissa vuonna 2014, jolloin Falkouski voitti turnauksen puolustajien pistepörssin tehoilla 2+3=5, joilla hän jakoi myös Valko-Venäjän sisäisen pistepörssin voiton Dzmitryi Buinitskin ja Kiryl Markevitšin kanssa. Falkouski voitti myös joukkueen sisäisen tehotilaston lukemalla +4.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2013–2014 | MHK Junost Minsk | MHL | 33 | 0 | 3 | 3 | 18 | – | – | – | – | – | U18d1 A | 5 | 2 | 3 | 5 | 6 |
|  | Junior Minsk | BLR-2 | 13 | 3 | 3 | 6 | 18 | 17 | 4 | 3 | 7 | 22 |
| 2014–2015 | Junost Minsk | BXL | 1 | 0 | 0 | 0 | 0 | – | – | – | – | – | JMMd1 A | 5 | 0 | 0 | 0 | 0 |
|  | MHK Junost Minsk | MHL | 22 | 4 | 7 | 11 | 2 | 5 | 0 | 1 | 1 | 8 |
|  | Junior Minsk | BLR-2 | 9 | 4 | 4 | 8 | 14 | – | – | – | – | – |
| 2015–2016 | Ottawa 67’s | OHL | 58 | 9 | 23 | 32 | 35 | 5 | 1 | 2 | 3 | 4 | JMM | 6 | 1 | 1 | 2 | 0 |
| 2016–2017 | Adirondack Thunder | ECHL | 54 | 21 | 11 | 32 | 37 | 4 | 0 | 2 | 2 | 0 |
| 2017–2018 | Ontario Reign | AHL | 44 | 3 | 4 | 7 | 28 | – | – | – | – | – | MM | 7 | 0 | 1 | 1 | 8 |
| 2018–2019 | Iowa Wild | AHL | 5 | 0 | 0 | 0 | 2 | – | – | – | – | – |
|  | Allen Americans | ECHL | 12 | 1 | 3 | 4 | 2 | – | – | – | – | – |
|  | Manchester Monarchs | ECHL | 27 | 4 | 8 | 12 | 32 | 11 | 0 | 3 | 3 | 17 |
| 2019–2020 | Allen Americans | ECHL | 46 | 15 | 26 | 41 | 32 | – | – | – | – | – |
| 2020–2021 | Dinamo Minsk | KHL | 37 | 8 | 12 | 20 | 16 | 5 | 0 | 0 | 0 | 4 |
| 2 kautta | yhteensä | AHL | 49 | 3 | 4 | 7 | 30 | – | – | – | – | – |
| 3 kautta | yhteensä | ECHL | 139 | 41 | 48 | 89 | 103 | 15 | 0 | 5 | 5 | 17 |

Lähteet
-------

* Stsjapan Falkouski The Internet Hockey Databasessa (englanniksi)
* Stsjapan Falkouski Eurohockey-sivustolla (englanniksi)
* Stsjapan Falkouski *Elite Prospects*. Everysport Media Group AB.  (englanniksi)

### Viitteet

1. ↑  Ontario Reign Preseason Glimpse *TheSinBin.net*.  30.9.2017. ONTARIO, CA:  The Sin Bin.  Arkistoitu 30.10.2017. Viitattu 29.10.2017. (englanniksi)
2. 1 2 3 4  Stsjapan Falkouski *Elite Prospects*. Everysport Media Group AB.  (englanniksi)
3. 1 2  Stsjapan Falkouski The Internet Hockey Databasessa (englanniksi)
4. ↑  Heat Sign Three, Add Three More to Camp Roster *StocktonHeat.com*.  5.10.2016. Stockton, Calif.:  Stockton Heat Hockey Club.  Arkistoitu 29.10.2017. Viitattu 28.10.2017. (englanniksi)
5. ↑  LA Kings Agree to Terms with Stepan Falkovsky on 3-Year Entry-Level Deal  1.7.2017. Los Angeles Kings. Viitattu 28.10.2017. (englanniksi)
6. ↑  Viime kaudella pahasti flopannut konkari palaa Los Angelesiin – myös maalivahtiosastolle täydennystä *suomikiekko.com*.  2.7.2017. Nordic Sport Media. Viitattu 28.10.2017.
7. ↑  33 Remain: Gravel to Reign; Loktionov Released; Anderson-Dolan to Junior  28.9.2017. Los Angeles Kings. Viitattu 28.10.2017. (englanniksi)